“หอการค้า” เผยดัชนีความเชื่อมั่นผู้บริโภค ต.ค.ร่วงสู่ระดับ 70.7 ต่ำสุดในรอบ 5 ปี
"หอการค้า" เผยดัชนีความเชื่อมั่นผู้บริโภค ต.ค.ร่วงสู่ระดับ 70.7 ต่ำสุดในรอบ 5 ปี
"หอการค้า" เผยดัชนีความเชื่อมั่นผู้บริโภค ต.ค.ร่วงสู่ระดับ 70.7 ต่ำสุดในรอบ 5 ปี
7 พ.ย. 2562

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้บริโภค เดือน ต.ค.62 อยู่ที่ 70.7 ลดลงจากเดือน ก.ย.62 ที่อยู่ในระดับ 72.2 ปรับตัวลดลงต่อเนื่องเป็นเดือนที่ 8 ต่ำสุดในรอบ 62 เดือน เนื่องจากมีความเป็นห่วงสถานการณ์เศรษฐกิจและการเมืองในประเทศ
สำหรับดัชนีความเชื่อมั่นต่อเศรษฐกิจโดยรวมเดือน ต.ค.อยู่ที่ 57.9 ลดลงจากเดือน ก.ย.62 ที่อยู่ในระดับ 59.3 ขณะที่ดัชนีความเชื่อมั่นเกี่ยวกับโอกาสหางานทำเท่ากับ 67.0 ลดลงจาก 68.5 ส่วนดัชนีความเชื่อมั่นเกี่ยวกับรายได้ในอนาคตเท่ากับ 87.3 ลดลงจาก 88.9 เช่นกัน
สำหรับปัจจัยลบ ได้แก่ 1.กรณีที่สหรัฐฯตัดสิทธิ GSP สินค้าไทย 573 รายการ 2.กระทรวงการคลังคาดการณ์เศรษฐกิจไทยปี 62 เติบโต 2.8% และส่งออกติดลบ 2.5% ซึ่งลดลงจากที่เคยประเมินไว้ 3.การส่งออกไทย เดือน ก.ย.ลดลง 1.39% 4.ราคาพืชผลทางการเกษตรยังทรงตัวอยู่ในระดับต่ำ 5.ความกังวลเกี่ยวกับปัญหาสงครามการค้าในระดับโลก
ส่วนปัจจัยบวก ได้แก่ 1.ที่ประชุมคณะรัฐมนตรี (ครม.) เห็นชอบมาตรการกระตุ้นเศรษฐกิจปี 62 ระยะที่ 2 ประกอบด้วย ชิมช้อปใช้เฟส 2, มาตรการส่งเสริมการท่องเที่ยว, มาตรการสินเชื่อเพื่อที่อยู่อาศัย 2.ราคาน้ำมันขายปลีกในประเทศปรับตัวลดลง 3.เงินบาทแข็งค่า